รู้จัก Bitkub Metaverse ดินแดนโลกเสมือนใบใหม่ ฝีมือคนไทย
เมื่อปลายเดือนตุลาคมของปีก่อน คือช่วงที่ยักษ์ใหญ่แห่งวงการโซเชียลมีเดียอย่าง Facebook ประกาศเปลี่ยนชื่อจากเดิมคือ Facebook กลายเป็น “Meta Platforms”   นั่นเท่ากับว่า บริษัทกำลังจะหันหัวเรือ เดินหน้าเข้าสู่ธุรกิจ Metaverse อย่างเต็มตัว  อย่างไรก็ตาม ดูเหมือนว่าเรื่องมันจะไม่ได้ง่ายขนาดนั้น 
22 พ.ย. 2565

รู้จัก Bitkub Metaverse ดินแดนโลกเสมือนใบใหม่ ฝีมือคนไทย 
Bitkub x ลงทุนแมน
เมื่อปลายเดือนตุลาคมของปีก่อน คือช่วงที่ยักษ์ใหญ่แห่งวงการโซเชียลมีเดียอย่าง Facebook ประกาศเปลี่ยนชื่อจากเดิมคือ Facebook กลายเป็น “Meta Platforms”
นั่นเท่ากับว่า บริษัทกำลังจะหันหัวเรือ เดินหน้าเข้าสู่ธุรกิจ Metaverse อย่างเต็มตัว
อย่างไรก็ตาม ดูเหมือนว่าเรื่องมันจะไม่ได้ง่ายขนาดนั้น
เพราะจากวันแรกมาจนถึงวันนี้ ก็เรียกได้ว่าครบ 1 ปี เต็มแล้ว
แต่ธุรกิจ Metaverse ของ Meta Platforms ยังไม่สามารถทำกำไรได้เลย
โดยหากนับตั้งแต่ต้นปี บริษัทขาดทุนจากธุรกิจ Metaverse ไปแล้วมากถึง 3.6 แสนล้านบาทเลยทีเดียว
แต่แน่นอนว่า การที่บริษัทยักษ์ใหญ่ ยอมขาดทุนอย่างต่อเนื่อง เป็นมูลค่ามหาศาลระดับแสนล้านบาท
นั้น แสดงว่าบริษัทระดับโลก คงเห็นโอกาสอะไรสักอย่าง ในธุรกิจโลกเสมือนอย่างแน่นอน
ซึ่งก็ไม่ใช่เพียง Meta Platforms เท่านั้น ที่มองเห็นโอกาสตรงนี้
เพราะว่า Bitkub เบอร์หนึ่งในวงการสินทรัพย์ดิจิทัลของไทย ก็ได้มองเห็นโอกาสนี้ 
โดยการเปิดตัว Bitkub Metaverse ที่จะมาต่อยอดบริการของ Bitkub ให้ครอบคลุมทุก ๆ ภาคส่วน
แล้ว Bitkub Metaverse มีความน่าสนใจอย่างไร ?
ลงทุนแมนเล่าให้ฟัง
จุดเริ่มต้นของ Bitkub Metaverse เกิดจากความร่วมมือของ 2 บริษัท
อย่าง Bitkub ซึ่งเป็นเบอร์หนึ่ง ในวงการสินทรัพย์ดิจิทัลของเมืองไทย
และ The Monk Studios ซึ่งเป็นบริษัทผลิตแอนิเมชันและวิชวลเอฟเฟกต์ ที่มีผลงานในการร่วมผลิตแอนิเมชันระดับโลกมาแล้วมากมาย
ไม่ว่าจะเป็น ซีรีส์จาก Netflix อย่าง Locke & Key ในซีซันที่ 3 
หรือ ภาพยนตร์แอนิเมชันอย่าง Wish Dragon
เมื่อผู้เชี่ยวชาญด้านสินทรัพย์ดิจิทัล ร่วมมือกับ ผู้เชี่ยวชาญทางด้านแอนิเมชัน 
Bitkub Metaverse จึงเป็น Metaverse ที่น่าจับตามองขึ้นมาทันที
เราลองมาดูสตอรี เรื่องราวการเกิด Bitkub Metaverse และ XRB Galaxy 
จากการเล่าเรื่องของ The Monk Studios กัน
ในอนาคต ทรัพยากรสำคัญบนโลกจะขาดแคลนอย่างรุนแรง ทำให้มนุษย์เราต้องตามหาแหล่งทรัพยากรใหม่จากดาวดวงอื่น
เหล่ากระต่ายที่ถูกดัดแปลงพันธุกรรม ให้มีความสามารถในการตามหาแหล่งทรัพยากร
จึงได้ถูกส่งออกสู่อวกาศ เพื่อตามหาดาวดวงใหม่ เพื่อการอยู่รอด
แต่แล้วเรื่องราวไม่คาดฝัน ก็เกิดขึ้น 
เมื่อยานอวกาศของเหล่ากระต่ายถูกชนด้วย “แคโรเที่ยม” ซึ่งเป็นแร่ต่างดาวที่ทรงพลัง
ทำให้เหล่ากระต่ายได้รับพลังแห่งการวิวัฒนาการอย่างมหาศาล 
ก่อนที่จะตกลงสู่ Mars หนึ่งในดวงดาวที่ลอยอยู่ใน XRB Galaxy
10,000 ปีต่อมา กระต่ายเหล่านั้น ได้วิวัฒนาการจนกลายเป็น เผ่าพันธุ์ “Rabbitian” และได้สร้างอาณานิคมอวกาศบนดวงดาว Mars ได้สำเร็จ
จนในที่สุด Mars ก็ได้กลายเป็นศูนย์กลางแห่งจักรวาล XRB Galaxy
ส่งผลให้หลากหลายเผ่าพันธุ์ทั่วจักรวาล ต้องการอพยพมายัง Mars เพื่อดำรงเผ่าพันธุ์ของตนต่อไป
ทีนี้เราลองมาสำรวจดวงดาว Mars กัน ว่ามีอะไรน่าสนใจบ้าง
ภายในดวงดาว Mars จะมีการแบ่งพื้นที่ออกเป็น 6 โซนด้วยกัน ซึ่งก็คือ Bitkub City, XRB City, Mutelulu, Port Town, Lake Land และ Pioneer Village
ซึ่งในพื้นที่แต่ละโซน ก็จะมีเอกลักษณ์ที่แตกต่างกันไป เช่น บางพื้นที่สามารถทำฟาร์มได้ เป็นต้น
โดยในพื้นที่ทั้ง 6 โซนนี้ จะมี “ที่ดิน” คิดรวมเป็นทั้งหมดมากกว่า 10,000 หน่วย
แบ่งเป็นไซซ์ SS, S, M, L และ XL เรียงจากพื้นที่ขนาดเล็กไปขนาดใหญ่ตามลำดับ
 
ซึ่งผู้ใช้งานสามารถ ทำการซื้อ-ขาย ที่ดินเหล่านี้ได้
ที่น่าสนใจไปกว่านั้นคือ ผู้ใช้งานยังสามารถต่อยอด และใช้ประโยชน์จากการครอบครองที่ดินได้อีกด้วย 
เช่น สร้างบ้าน หรือทำธุรกิจ หรือแม้แต่การปล่อยเช่าให้กับผู้ใช้งานคนอื่น ก็สามารถทำได้เช่นกัน
ในส่วนของ ตัวละครหลัก ในช่วงเริ่มต้น ผู้ใช้งานจะสามารถเลือกเป็นชาว Rabbitian ได้
ซึ่งที่ผ่านมา เจ้ากระต่าย Rabbitian ก็เรียกได้ว่าได้รับกระแสตอบรับที่ค่อนข้างดีเลยทีเดียว
โดยหลังจากที่ได้เริ่มมีการเปิดขาย NFT ภาพโพรไฟล์ Rabbitian เผ่า Spiritual จำนวน 300 ตัว 
บน Bitkub NFT ไป เมื่อวันที่ 21 ตุลาคมที่ผ่านมา ทั้ง 300 ตัวถูกขายหมดอย่างรวดเร็ว
อ่านมาถึงตรงนี้ หลายคนอาจสงสัยว่า แล้ว XRB Galaxy รันอยู่บนเชนอะไร ?
ในช่วงเริ่มต้น XRB Galaxy จะถูกรันบน Bitkub Chain 
อย่างไรก็ตาม ทางทีมพัฒนา กำลังมีแผนที่จะพัฒนาให้ XRB Galaxy สามารถรันบนเชนอื่นได้ 
หรือสามารถ Cross Chain กันได้
อ่านมาถึงตรงนี้ เราคงพอสรุปได้ว่า Bitkub Metaverse ถือเป็นอีกหนึ่งโลกเสมือน ที่สามารถรวบรวมฟีเจอร์ภายใต้ Bitkub Chain เกือบทั้งหมดมาไว้ในที่เดียวได้
ไม่ว่าจะเป็น Decentralized Financial ซึ่งเชื่อมโยงไปถึงเกมต่าง ๆ ภายใน Metaverse
ที่มีลักษณะเป็น Game Financial นอกจากนี้ยังมีตลาดการซื้อขาย NFT หรือ NFT Marketplace
เราคงต้องติดตามต่อไปว่า Bitkub Metaverse จะเติบโตไปได้มากแค่ไหนในอนาคต
แต่ที่แน่ ๆ คือโปรเจกต์นี้ ได้แสดงให้เห็นถึงศักยภาพของ Bitkub 
ว่าสามารถต่อยอด Ecosystem จากธุรกิจเดิม ให้มีการขยายใหญ่ขึ้นไปแล้วนั่นเอง..
References
-
-
-